b"\n_START_ARTICLE_\nIzdelki Britney Spears\n_START_PARAGRAPH_\nBritney Spears, ameri\xc5\xa1ka pop glasbenica, je sodelovala pri izdelavi in ogla\xc5\xa1evanju mnogih izdelkov, kot so knjige, DVD-ji, lutke, obla\xc4\x8dila (povezana z njenimi turnejami), di\xc5\xa1ave in drugo.\n_START_SECTION_\nLutke\n_START_PARAGRAPH_\nLeta 1999 je podjetje Play Along Toys izdalo lutko Britney Spears. To je bil prvi izdan izdelek tega podjetja. Lutka je predstavljala Britney Spears in je vklju\xc4\x8devala razne obleke, li\xc4\x8dila in frizure, uporabljene na njenih koncertih, pa tudi njene fotografije in videospote. Tudi podjetje Yaboom Toys je izdelalo pojo\xc4\x8do lutko Britney Spears, ki je\xc2\xa0\xc2\xbbzapela\xc2\xab, ko si pritisnil na njen popek. Izdelali so tudi njeno porcelanasto lutko in ve\xc4\x8d miniaturnih lutk.\n_START_SECTION_\nVideoigra\n_START_PARAGRAPH_\nVideoigra Britney's Dance Beat je glasbena igra za enega ali dva igralca, ki vklju\xc4\x8duje tudi pesmi in nastope Britney Spears. Igralca morata prestati\xc2\xa0\xc2\xbbavdicijo\xc2\xab\xc2\xa0in se nato udele\xc5\xbeiti njene turneje kot plesalca Britney Spears. Igra je temeljila na igri Enix's Dance Summit 2000, tretji iz serije iger Bust a Groove/Move._NEWLINE_Pri igri mora igralec ob za\xc4\x8detku glasbe pritisniti na pravi gumb. Simboli za gumbe so urejeni v krogu, na sredi pa je \xc5\xa1toparica. Kazalec v \xc5\xa1toparici poka\xc5\xbee, kdaj je treba pritisniti nek gumb._NEWLINE_V igro je vklju\xc4\x8denih pet pesmi:\xc2\xa0\xc2\xbb...Baby One More Time\xc2\xab,\xc2\xa0\xc2\xbbOops!... I Did It Again\xc2\xab,\xc2\xa0\xc2\xbbStronger\xc2\xab,\xc2\xa0\xc2\xbbOverprotected\xc2\xab\xc2\xa0in\xc2\xa0\xc2\xbbI'm a Slave 4 U\xc2\xab. Uspe\xc5\xa1no igro so nadgradili z\xc2\xa0\xc2\xbbvstopnicami za zaodrje\xc2\xab, ki je vklju\xc4\x8devala manj\xc5\xa1o video fota\xc5\xbeo z Britney Spears._NEWLINE_Nekateri prizori iz igre za nekaj \xc4\x8dasa niso dostopni. Ko opravi\xc5\xa1 avdicijo in prejme\xc5\xa1 vstopnice za zaodrje, se lahko predvaja 360 novih prizorov in prizori izpred scen._NEWLINE_Igra vklju\xc4\x8duje tudi razne remixe med prizori izpred scen, meniji in drugimi dodatki. Med dodatki se predvajajo tudi razne fotomonta\xc5\xbee._NEWLINE_Igra istega imena je iz\xc5\xa1la tudi na PlayStationu 2, Game Boy Advanceu in navadnih ra\xc4\x8dunalnikih.\n_START_SECTION_\nIgra za mobitel\n_START_PARAGRAPH_\nIgro za mobitel, naslovljeno kot\xc2\xa0\xc2\xbbPustolov\xc5\xa1\xc4\x8dine Britney Spears\xc2\xab\xc2\xa0(\xc2\xbbAdventures of Britney Spears\xc2\xab) sta izdelali podjetji Qplaze-RME in Sony BMG. Njeno izdelavo so potrdili decembra 2005, vendar je nikoli niso uradno izdali. Kljub temu so izdali fotografije in posnetke iz igre.\n_START_SECTION_\nBritney Spears za Candiejevo kolekcijo\n_START_PARAGRAPH_\nMarca 2009 je Britney Spears oznanila, da je nov obraz branda z obla\xc4\x8dili, imenovanega Candie's, ki je izdeloval obleke za najstnike in prednajstni\xc5\xa1ke otroke. Potem, ko je bila obraz branda \xc5\xbee dve leti, so oznanili, da bo tudi oblikovala omejeno kolekcijo obla\xc4\x8dil za brand Candie's, ki bo iz\xc5\xa1la v sredi tistega leta. 1. julija 2010 so izdali linijo njenih obla\xc4\x8dil, ki so stala med 14 $ in 78 $. V intervjuju s spletno stranjo InStyle Magazine je Britney Spears oznanila, da bodo nekaj obla\xc4\x8dil iz linije ponovno izdali septembra ali oktobra in da bi zelo rada ponovno oblikovala."